*Projekts*

LATVIJAS REPUBLIKAS MINISTRU KABINETA

SĒDES PROTOKOLLĒMUMS

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rīgā Nr. 2015. gada \_\_.\_\_\_\_\_\_\_\_\_\_

.§

**Par informatīvo ziņojumu**

**„Priekšlikumi bērnudārzu pieejamības problēmas risināšanai”**

1. Pieņemt zināšanai vides aizsardzības un reģionālās attīstības ministra iesniegto informatīvo ziņojumu „Priekšlikumi bērnudārzu pieejamības problēmas risināšanai” (turpmāk – informatīvais ziņojums).
2. Atbalstīt informatīvajā ziņojumā aprakstīto 4.variantu, kas paredz, ka netiek turpināta valsts atbalsta sniegšana par bērnu, kas saņem pirmsskolas izglītības pakalpojumu privātajā izglītības iestādē vai pie bērnu uzraudzības pakalpojuma sniedzēja, ja pašvaldība tam nenodrošina vietu pašvaldības izglītības iestādes īstenotā pirmsskolas izglītības programmā (no pusotra gada vecuma līdz pamatizglītības ieguves uzsākšanai), ievērojot, ka atbilstoši Izglītības likuma 17.panta (21) daļai pašvaldības pienākums ir segt privātai izglītības iestādei izmaksas Ministru kabineta noteiktajā kārtībā.
3. Jautājumu par 2016.gadā un turpmāk ik gadu papildus nepieciešamo finansējumu Labklājības ministrijas padotībā esošās Valsts bērnu tiesības aizsardzības inspekcijas funkcijas „Regulāras bērnu uzraudzības pakalpojumu sniedzēju darbības uzraudzības un kontroles nodrošināšana” izpildei 29 771 euro apmērā, kā arī 43 777 euro gadā Izglītības un zinātnes ministrijas padotībā esošās Izglītības kvalitātes valsts dienesta reģistra uzturēšanai atbilstoši Ministru kabineta 2013.gada 16.jūlija noteikumiem Nr. 404 “Prasības bērnu uzraudzības pakalpojuma sniedzējiem un bērnu uzraudzības pakalpojuma sniedzēju reģistrēšanas kārtība” skatīt Ministru kabinetā likumprojekta “Par valsts budžetu 2016.gadam” un likumprojekta “Par vidēja termiņa budžeta ietvaru 2016., 2017. un 2018.gadam” sagatavošanas procesā.
4. Vides aizsardzības un reģionālās attīstības ministrijai, gatavojot Ministru kabineta noteikumu projektu par 4.2.2.SAM „Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldību ēkās” ieviešanu, izvērtēt iespēju 4.2.2.SAM „Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldību ēkās” ietvaros pie projektu priekšatlases, papildu punktus piešķirot pašvaldību pirmsskolas izglītības iestāžu renovācijai un paplašināšanai.

Ministru prezidente L.Straujuma

Valsts kancelejas direktora pienākumu izpildītāja,

direktora vietniece tiesību aktu lietās,

Juridiskā departamenta vadītāja I.Gailīte

Vides aizsardzības un reģionālās attīstības ministrs K.Gerhards

28.08.2015 10:23

297

J.Butnicka

66016531, jevgenija.butnicka@varam.gov.lv